Dino Meneghin

Dino Meneghin, nado o 18 de xaneiro de 1950 en Alano di Piave, Véneto, é un ex xogador profesional de baloncesto italiano. Está considerado un dos trinta e cinco mellores xogadores da historia de Euroliga. Cunha altura de 2,04 metros xogaba na posición de pivote. Membro do Basketball Hall of Fame, hoxe é o presidente da Federación Italiana de Baloncesto (Federazione Italiana Pallacanestro).

 Biografía 
Meneghin naceu na localidade véneta de Alano dei Piave un 20 de novembro de 1966. Cando tiña 16 anos, en 1966, xogou o seu primeiro partido na liga italiana co club Ignis Varese, prolongándose a súa carreira até 1996, onde xogou o seu último partido con 45 anos. En total, xogou 836 partidos e marcou 8.560 puntos. Para o equipo nacional xogou 271 partidos cun total de 2.847 puntos. Meneghin converteuse no primeiro xogador dunha liga europea en ser en ser elixido no Draft da NBA. Os Atlanta Hawks seleccionárono nas últimas roldas en 1970. Con todo nunca xogou en Estados Unidos.

En 1980 e 1983 foi elixido como o MVP en toda Europa. En 1991 foi elixido como o mellor xogador europeo de baloncesto de todos os tempos. O 5 de setembro de 2003 converteuse no segundo xogador italiano en entrar no Basketball Hall of Fame, despois de Cesar Rubini, que xogou e adestrou o Olimpia Milano entre os anos 1940 e os anos 1970 respectivamente. Un dos seus maiores logros da súa carreira é o número de Finais da Copa de Campións Europea. Xogou dez finais consecutivas co Varese (cinco gañadas e cinco perdidas) e dúas máis consecutivas con Olimpia Milano (ambas gañadas).

 Clubs 
 20px|border|Lega Pallacanestro Varese (1966–1981)
 20px|border|Lega Olimpia Milano (1981–1990)
 20px|border|Lega Pallacanestro Trieste (1990-1993)
 20px|border|Lega Olimpia Milano (1993-1994)

 Trofeos 
 Clubs 
 12 Campionatos Italianos (1969, 1970, 1971, 1973, 1974, 1977, 1978, 1982, 1985, 1986, 1987, 1989). Subcampión en nove ocasións.
 6 Copas de Italia (1969, 1970, 1971, 1973, 1986, 1987) 
 7 Euroligas (1970, 1972, 1973, 1975, 1976, 1987, 1988) 
 2 Recopas de Europa (1967, 1980) 
 1 Copa Korać (1985) 
 4 Mundiais de Clubs (1967, 1970, 1973, 1987)

 Selección nacional de Italia 
 Medalla de prata nos Xogos Olímpicos de 1980 en Moscova.
 Ouro (1983) e bronce (1975) no Eurobasket.

 Véxase tamén 
 Ligazóns externas 
 Perfil no Basketball Hall of Fame 
 Perfil na web da LEGA 
 Perfil de Dino Meneghin en InterBasket 

Categoría:Pivotes de baloncesto
Categoría:Xogadores de baloncesto olímpicos de Italia
Categoría:Membros do Salón da Fama da NBA
Categoría:Nados en 1950
Categoría:Xogadores do Pallacanestro Varese
Categoría:Xogadores do Olimpia Milano
Categoría:Xogadores de baloncesto nos Xogos Olímpicos de 1972
Categoría:Xogadores de baloncesto nos Xogos Olímpicos de 1976
Categoría:Xogadores de baloncesto nos Xogos Olímpicos de 1980
Categoría:Xogadores de baloncesto nos Xogos Olímpicos de 1984
Categoría:Medallistas nos Xogos Olímpicos de 1980
Categoría:Medallistas olímpicos de prata por Italia
Categoría:Medallistas olímpicos en baloncesto